Yura Jenni (Jenny) deg wayen yerzan ayagi belli agerḍris (intertexte) yettmeslay tutlayt ideg imeslayen kkan-d seg yiḍrisen yellan yakan10. D ayen i asen-ittakken i wassaɣen gar yiḍrisen n tsekla azal ameqqran. Deg wassaɣen-agi i rran kra taḍfi (plaisir) d tafersa n uḍris (productivité du texte) am Bart (Barthes)11 d Kristiva (Kristeva)12. Llan daɣen, am Rifater (Riffaterre) wid iwalan deg umyeḍres d asemdu (effet) n tɣuri ; d asemdu-agi i d-yeskanen tezmert n umeɣri13. Ma d Jenat (Genette), netta, iwala belli assaɣen-agi gar yiḍrisen gan am unagraw ideg llan aṭas n wudmawen.